ย้อนรอยหุ้นติด Cash Balance
จากวันที่ 5 มกราคม 2558 ที่ทางตลาดหลักทรัพย์ฯประกาศใช้มาตรการกำกับดูแลการซื้อขายหลักทรัพย์ที่มีการซื้อขายผิดปกติ หรือ “มาตรการสกัดหุ้นร้อน” พบว่ามีหุ้นเข้ามาติดอยู่ในบัญชี ระดับ 1:Cash Balance อย่างต่อเนื่อง มีทั้งหุ้นหน้าเดิมๆ วนเวียนเข้ามาเป็นประจำ และมีหุ้นหน้าใหม่ๆ อยากจะซ่าอย่างไม่กลัวกดเกณฑ์ที่ตลาดกำหนดเอาไว้ จนทำให้โดนจองจำไปตามขบวนการระยะเวลาเกณฑ์ที่กำหนด
25 มิ.ย. 2559

–เส้นทางนักลงทุน–
 
จากวันที่ 5 มกราคม 2558 ที่ทางตลาดหลักทรัพย์ฯประกาศใช้มาตรการกำกับดูแลการซื้อขายหลักทรัพย์ที่มีการซื้อขายผิดปกติ หรือ “มาตรการสกัดหุ้นร้อน” พบว่ามีหุ้นเข้ามาติดอยู่ในบัญชี ระดับ 1:Cash Balance อย่างต่อเนื่อง มีทั้งหุ้นหน้าเดิมๆ วนเวียนเข้ามาเป็นประจำ และมีหุ้นหน้าใหม่ๆ อยากจะซ่าอย่างไม่กลัวกดเกณฑ์ที่ตลาดกำหนดเอาไว้ จนทำให้โดนจองจำไปตามขบวนการระยะเวลาเกณฑ์ที่กำหนด
จนกระทั้ง เข้าสู่ปี 2559 ตลาดหลักทรัพย์ฯ ยังคงใช้มาตรการสกัดหุ้นร้อนได้เป็นเลิศ สามารถดักจับหุ้นที่ปรับตัวขึ้นผิดวิสัยเข้ามาติดอยู่ในบัญชี ระดับ 1: Cash Balance ด้วยหุ้นสามัญจำนวน 39 ตัว และใบสำคัญแสดงสิทธิจำนวน 9 ตัว   ส่วนมาตรการในระดับที่ 2 และมาตรการระดับที่ 3 ยังไม่มีรายใดถูกลงโทษ
สำหรับบริษัทที่เข้าเกณฑ์หุ้นร้อนนับตั้งแต่ต้นปี 2559 ถึงปัจจุบันที่อยู่ในบัญชี ระดับ 1:Cash Balance โดยหุ้นสามัญ อาทิ TAPAC ติดอยู่ 6 ครั้ง, KOOL ติดอยู่ 6 ครั้ง, ATP30 ติดอยู่ 5 ครั้ง, AJD ติดอยู่ 4 ครั้ง, EVER ติดอยู่ 4 ครั้ง, JTS ติดอยู่ 3 ครั้ง, JWD ติดอยู่ 3 ครั้ง, TACC ติดอยู่ 3 ครั้ง, THE ติดอยู่ 3 ครั้ง, TMI ติดอยู่ 3 ครั้ง, DNA ติดอยู่ 3 ครั้ง,TKN ติดอยู่ 2 ครั้ง, SMI ติดอยู่ 2 ครั้ง, SPOT ติดอยู่ 2 ครั้ง, SUPER ติดอยู่ 2 ครั้ง, EE ติดอยู่ 2 ครั้ง, SANKO ติดอยู่ 2 ครั้ง,
QTC ติดอยู่ 2 ครั้ง, AMATAV ติดอยู่ 2 ครั้ง, ACAP ติดอยู่ 1 ครั้ง, AJ ติดอยู่ 1 ครั้ง, APCS ติดอยู่ 1 ครั้ง, ASN ติดอยู่  1 ครั้ง, KTP ติดอยู่  1 ครั้ง, LDC ติดอยู่  1 ครั้ง, MAX ติดอยู่  1 ครั้ง, NCLติดอยู่  1 ครั้ง, NOKติดอยู่  1 ครั้ง, PST ติดอยู่  1 ครั้ง, PTL ติดอยู่  1 ครั้ง, RICH ติดอยู่  1 ครั้ง, T ติดอยู่  1 ครั้ง, SRติดอยู่  1 ครั้ง, SPRC ติดอยู่  1 ครั้ง, SOLAR ติดอยู่  1 ครั้ง, SCIติดอยู่  1 ครั้ง,GENCO ติดอยู่ 1 ครั้ง, HYDRO ติดอยู่ 1 ครั้ง, KC ติดอยู่ 1 ครั้ง, และ WAVE ติดอยู่ 1  ครั้ง
ส่วนทางด้านใบสำคัญแสดงสิทธิ (วอร์แรนต์) ที่เข้าเกณฑ์สกัดหุ้นร้อน อาทิ TAPAC-W2 ติดอยู่ 6 ครั้ง, AJD-W1 ติดอยู่ 4 ครั้ง, AJD-W2 ติดอยู่ 4 ครั้ง, DNA-W1 ติดอยู่ 3 ครั้ง, SUPER-W3 ติดอยู่ 2 ครั้ง, PSTC-W1 ติดอยู่ 1 ครั้ง, GENCO-W1 ติดอยู่ 1 ครั้ง, T-W3 ติดอยู่ 1 ครั้งและ NCL-W1 ติดอยู่ 1 ครั้ง
กรณีการซื้อขายหุ้นติดระดับ 1 กำหนดให้ผู้ซื้อขายหุ้นต้องเป็นบัญชี Cash Balance(วางเงินสดล่วงหน้าก่อนการซื้อขายเต็มจำนวน) เป็นเวลา 3 สัปดาห์ กรณีติดอันดับ 2 กำหนดห้ามหลักทรัพย์นั้นมาคำนวณเป็นวงเงินขายในประเภทบัญชี และต้องซื้อด้วยบัญชี Cash Balance ต่อไปอีก 3 สัปดาห์ ขณะที่ระดับ 3 เป็นมาตรการระดับที่สูง คือ ห้าม Net Settlement ในวันเดียวกัน (ห้ามซื้อขายหลักทรัพย์เดียวกันในวันเดียวกัน) และค่าขายจะคืนวงเงินในวันทำการถัดไป เป็นเวลา 3 สัปดาห์
ทั้งหมดทั้งมวล เป็นหุ้นที่ปรับตัวแรง จนเข้าเกณฑ์ที่ตลาดหลักทรัพย์กำหนดทำให้ดิ้นไม่หลุดต้องโดนติด Cash Balance ไปโดยปริยาย…..โดนดีเข้าจนได้
จากหูทิพย์ ตาทิพย์ ของตลาดหลักทรัพย์…….
ดังสุภาษิตที่ว่า หน้าต่างมีหู ประตู่มีช่อง 